Skriviñ a rez mat-tre, damezell!!    Un dra-rall meus da lâret oc'hpenn, d.b. ar skrivagnerion:  Gwir eo n'eo ket gwenn-kann tremened skrivagnerion'zo, marv pe vev. Ret eo barniñ anezhe èl ar pezh a veritont. Met ne faota ket meskiñ politikerezh ha lennegezh. da gentañ, ar mennozhioù politikel n'int ket berped pouezus e-barzh skridoù'zo, hag a-hend-arall, skrivagnerion èl Céline pe re-arall oa enepyuzeviourion spontus, met degemeret int èl skrivagnerion bouezus moñstra. Un dra-rall zo ivez: gwezhave ec'h eo 'kaoz d'o  c'hudennoù-koustiañs m'o deus skrivet skrivagnerion'zo... Un den n'en deus kudenn erbet en e benn ne skriva ket. (Ar mennozh-sen a amprestan diget F.Favereau, ma c'helenner: hemañ d'eo ket faskour ha lâret'ra an traoù èl m'emaint).  Kudenn ar mare 'zo ivez. Da vare R.Hemon hag arall, hag a-raok ivez e oa pep hani, pe dost, met darn muiañ ag an dud d'an nebeutañ, enepyuzeviour pe gouennelour (?) h.a. Ha soñjal a rit e oa komunist Kervarker e-unan, en deus roet e anv d'al lec'hiad? Tamm; tu dehoù pellañ  ha mirour ne lâran ket. El pep unan d'ar mare hag a-raok ivez. El just me n'on ket rasist na netra, hag amañ n'on ket é klask digarezioù da gonniri an dud. Met ret eo barniñ àr an tachennoù reizh, ha neket kemmeskiñ an holl. Ma vehe ret skarzhiñ pep arzour ha barzh ha skrivagner en doa mennozhioù iskis pe hegasus, soñj din ne chomhe ket kalz anezhe!!  Get ar rummad nevez e spian e varvey ar mennozhioù brein-sen, gwad nevez ganeoc'h-c'hwi, tud yeuvank (20 vlez meus, boñ...), ha netra spontus ken e penn  an danvez skrivagnerion nevez!!  A galon    Loig ar Gwenedour